ისურვე (ინტერნეტ მაღაზია)
isurve.ge — ქართული ონლაინ-მაღაზიაა. კომპანია ინტერნეტ კომერციის სფეროში 2017 წლიდან მუშაობს. 2022 წლიდან წარმოდგენილია სომხეთის რესპუბლიკაშიც, იმავე სახელწოდების ვებსაიტით და ადგილობრივი დომენით. კომპანიას აქვს საკუთარი უფასო მიტანის სერვისი მთელი საქართველოს მასშტაბით და 2023 წლის მონაცემებით, საიტის მთავარ გვერდზე განთავსებული ინფორმაციის მიხედვით, ემსახურება 600 ათასზე მეტ მომხმარებელს. ონლაინ მაღაზია ისურვეს შტაბ-ბინა მდებარეობს ქალაქ თბილისში. თბილისშივეა განლაგებული კომპანიის საწყობი და საკურიერო სერვისების ოფისები.